./data/phi0914/phi00145/phi0914.phi00145.perseus-lat1.xml
Titus Livius (Livy)
praetergressus urbem, ad Spelaeum quod vocant biduum moratus P Nasicam et Q Maximum filium cum parte copiarum ad depopulandos				Illyrios, qui Persea iuverant bello, misit iussos ad Oricum sibi occurrere; ipse				Epirum petens quintis decimis castris Passaronem pervenit   haud procul inde Anici castra aberant 				ad quem litteris missis, ne quid ad ea, quae fierent, moveretur: senatum praedam				Epiri civitatium, quae ad Persea defecissent,  exercitui dedisse suo, missis centurionibus				in singulas urbes, qui se dicerent ad praesidia  deducenda venisse, ut liberi Epirotae sicut Macedones essent,				denos principes ex singulis evocavit civitatibus  quibus cum denuntiasset, ut aurum				atque argentum in publicum proferretur, per omnes civitates cohortes dimisit 					 ante in ulteriores quam in propiores profecti,				ut uno die in omnes perveniretur   edita tribunis				centurionibusque erant, quae agerentur  mane omne aurum argentumque conlatum; hora				quarta signum ad diripiendas urbes datum est militibus;  tantaque praeda fuit, ut in equitem quadringeni denarii, peditibus				duceni dividerentur, centum quinquaginta milia capitum humanorum abducerentur 					 muri deinde direptarum urbium diruti sunt; ea				fuere oppida circa septuaginta  vendita praeda omnis; inde ea summa militi numerata				est  Paulus				ad mare Oricum descendit nequaquam, ut ratus				erat, expletis militum animis, qui, tamquam nullum in Macedonia gessissent bellum,				expertis regiae praedae esse indignabantur  Orici				cum missas cum Scipione Nasica Maximoque filio copias invenisset, exercitu in naves				inposito in Italiam traiecit   et post paucos dies				Anicius conventu reliquorum Epirotarum Acarnanumque acto iussisque in Italiam sequi				principibus, quorum cognitionem causae senatui reservarat,				et ipse navibus expectatis, quibus usus Macedonicus exercitus erat, in Italiam				traiecit